
REFERAT
privind alipirea parcelelor înscrise în CF nr.2693 Timişoara, din str.Pindului nr.26, în vederea apartamentării caselor  
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.D72008-1056/21.03.2008 depusă de Direcţia Patrimoniu şi nr.D72008-1056/03.12.2008 în vederea înscrierii în cartea funciară a celei de a doua casă care este amplasată pe ambele parcele, apartamentării celor două case şi operarea în cartea funciară a contractelor de vânzare-cumpărare.
Casa care urmează a fi întabulată, după unificarea celor două parcele, are o suprafaţă de 42,12 mp şi a fost vândută doamnei Radu Florica în baza contractului de vânzare-cumpărare nr.1902/R/29.11.2007 ca pa. nr.2.Această construcţie este amplasată pe ambele parcele ( nr.top 7890 şi nr. top 7891 înscrise în CF nr.2693 Timişoara).Această casă, care s-a aflat în evidenţele primăriei ca ap. nr.2 şi  conform fişei mijlocului fix a fost construită în anul 1910(notată corp E-casă de locuit-ap.2).
Menţionăm că a doua casă de la acestă adresă, este înscrisă în cartea funciară nr.2693 Timişoara şi a fost vândută domnului Oniga Ion-Cristian conform contractului de vânzare cumpărare nr.1695/R/02.08.2006 şi conform fişei mijlocului fix s-a aflat în evidenţele primăriei ca ap. nr.1.

Pentru întabularea casei, respectiv a ap. nr.2, terenul pe care este amplasată aceasta, este înscris în CF nr.2693 Timişoara cu nr.topo 7890 în suprafaţă de 246 mp şi nr.topo 7891 în suprafaţă de 450 mp,  teren care face parte din domeniul public al Municipiului Timişoara conform HG 1016/2005.

După înscrierea acestei case( ap.2) se va putea efectua apartamentarea celor două case( apartamentul 1 şi apartamentul 2).
Conform adreselor de la Serviciul Administrare Fond Funciar nr.D72008

1056/07.04.2008, de la Serviciul Juridic cu nr.D72008-1056/03.04.2008 şi de la Direcţia Patrimoniu cu nr.D72008-1056/31.03.2008  ni se aduce la cunoştinţă că nu există litigii pe rol legate de acest imobil şi nici nu sunt depuse cereri de revendicare.

Se propune deci:

1. alipirea parcelelor înscrise în CF nr.2693 Timişoara cu nr.topo 7890 în suprafaţă de 246 mp şi nr.topo 7891 în suprafaţă de 450 mp teren în domeniul public al Municipiului Timişoara, într-o singură parcelă cu nr.topo 7890-7891 în suprafaţă  totală de 696 mp, teren în domeniul public al municipiului Timişoara conform HG 1016/2005., conform documentaţiei topografice  întocmită de  ing.Mermeze Marius, proiect care face parte integrantă din prezenta hotărâre.

2. Eliberarea autorizaţiei de funcţionare în vederea înscrierii casei-ap. nr.2 în cartea funciară nr.2693 Timişoara.

După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de alipire a parcelelor de teren, apoi se vor începe demersurile pentru înscrierea operaţiilor de unificare,  a imobilelor în cartea funciară după care se va elibera autorizaţia de funcţionare pentru întabularea casei-ap.2 în cartea funciară nr.2693 Timişoara.

